
BIROULUI PERMANENT

AL

CAMEREI DEPUTAȚILOR
În conformitate cu prevederile Regulamentului Camerei Deputaților, republicat, cu modificările ulterioare, vă înaintăm, alăturat, raportul asupra proiectului de Lege privind promovarea agroturismului şi valorificarea patrimoniului rural prin Programul Viaţa la ţară, transmis spre dezbatere în fond, Comisiei pentru agricultură, silvicultură, industrie alimentară şi servicii specifice, prin adresa nr. PLx.122/2026 din 2 martie 2026.
În raport cu obiectul și conținutul său, proiectul de lege face parte din categoria legilor ordinare.

PREŞEDINTE,
Ionel CIUNT

RAPORT 

asupra proiectului de Lege privind promovarea agroturismului şi valorificarea patrimoniului rural prin Programul Viaţa la ţară
(PL-x. 122/2026)
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată, cu dezbaterea pe fond a proiectului de Lege privind promovarea agroturismului şi valorificarea patrimoniului rural prin Programul Viaţa la ţară, transmis cu adresa nr. PLx.122/2026 din 2 martie 2026.şi înregistrat la Comisia pentru agricultură, silvicultură, industrie alimentară și servicii specifice sub nr.7c-5/121/03.03.2026.
Conform prevederilor art. 75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră Decizională.
Consiliul Legislativ, cu avizul nr.928/24.11.2025, a avizat negativ propunerea legislativă.
Consiliul Economic și Social, cu avizul nr.7171/26.11.2025 a avizat favorabil proiectul de act normativ.
Consiliul Fiscal, cu opinia nr.68/27.11.2025 a precizat că propunerea legislativă nu a întrunit cerințele prevăzute la art.15 alin.(1) din Legea 69/2010 a responsabilității fiscal-bugetare, republicată.
Senatul, în calitate de primă Cameră sesizată, a adoptat proiectul de lege, în şedința din 23 februarie 2026, cu respectarea prevederilor articolului 76 alineatul (2) din Constituția României, republicată.
Pentru elaborarea avizelor au fost sesizate Comisia pentru buget, finanţe şi bănci, Comisia pentru administraţie publică şi amenajarea teritoriului, Comisia pentru antreprenoriat şi turism și Comisia juridică, de disciplină şi imunităţi.
Comisia juridică, de disciplină și imunități a avizat favorabil proiectul de lege, prin adresa nr. 7c-13/147/2026.

Proiectul de lege are ca obiect de reglementare promovarea şi valorificarea patrimoniului cultural, tradiţional şi natural din mediul rural prin sprijinirea gospodăriilor ţărăneşti să prezinte activităţi rurale din propria gospodărie.
Comisia pentru agricultură, silvicultură, industrie alimentară și servicii specifice, în conformitate cu prevederile art. 62 și ale art. 133 din Regulamentul Camerei Deputaţilor, republicat, cu modificările ulterioare, și-a desfășurat lucrările în ședința cu prezență fizică și on-line, din data de 9 iunie 2026. La lucrările comisiei au participat deputaţi conform listei de prezenţă.

La dezbaterea proiectului de lege au participat ca invitați: domnul Vela Ion-Marcel – deputat PNL, în calitate de inițiator și domnul Zoltán-József Mihály, secretar de stat în cadrul Ministerului Agriculturii și Dezvoltării Rurale, prezent online, în conformitate cu prevederile art. 57 din Regulamentul Camerei Deputaţilor, republicat, cu modificările ulterioare.

În urma examinării proiectului de lege şi a opiniilor exprimate, membrii comisiei pentru agricultură au hotărât, cu unanimitate de voturi, să propună Plenului Camerei Deputaților un raport de adoptare a proiectului de Lege privind promovarea agroturismului şi valorificarea patrimoniului rural prin Programul Viaţa la ţară, cu amendamentele admise, care se regăsesc in Anexa la prezentul raport.
Prin obiectul de reglementare şi conţinutul său, proiectul de lege face parte din categoria legilor ordinare.
     PREŞEDINTE,



SECRETAR,

   
       Ionel CIUNT

    
     
         Ion SAMOILĂ
  Consilier parlamentar

Raluca – Cristina  IORDACHE

  Anexa
AMENDAMENTE ADMISE
 (PLx. 122/2026) 

	Nr. crt.
	Text adoptat de Senat
	Text propus de Comisii

(autorul amendamentului)
	Motivare

	1. 
	Titlul Legii

LEGE

privind promovarea agroturismului şi valorificarea patrimoniului rural prin Programul Viaţa la ţară
	Titlul Legii

LEGE

privind promovarea agroturismului şi valorificarea patrimoniului rural prin Programul naţional Viaţa la ţară
	Pentru corelare cu terminologia folosită la Art. 1

	2. 
	Capitolul I

Dispoziţii generale
	Se elimină
	Pentru respectarea normelor de tehnică legislativă

	3. 
	Art.1.- Prin prezenta lege se înfiinţează Programul naţional Viaţa la ţară care are ca obiectiv promovarea şi valorificarea patrimoniului cultural, tradiţional şi natural din mediul rural prin sprijinirea gospodăriilor ţărăneşti să prezinte activităţi rurale din propria gospodărie.

	Art.1.- Prin prezenta lege se înfiinţează Programul naţional Viaţa la ţară, denumit în continuare Program, care are ca obiectiv promovarea şi valorificarea patrimoniului cultural, tradiţional şi natural din mediul rural prin sprijinirea gospodăriilor ţărăneşti în prezentarea activităţii rurale din propria gospodărie.
	Pentru menținerea unei unități terminologice pe parcursul Legii,
Pentru cursivitatea textului

	4. 
	Art.2.- (1) Participarea gospodăriilor rurale în cadrul Programului naţional Viaţa la ţară se realizează pe baza declaraţiei de înregistrare depusă la primărie şi a certificatului de producător de activităţi rurale emis de primărie.

(2) Declaraţia de înregistrare cuprinde datele solicitantului şi activităţile pe care acesta le desfăşoară în mod uzual şi permanent, condiţiile, modul şi perioada în care le poate prezenta.

(3) Declaraţia se înscrie în Registrul local al producătorilor de activităţi rurale, constituit în format digital la nivelul primăriei, compatibil cu platforma informatică prevăzută la Capitolul III.
(4) După înregistrarea declaraţiei, primăria eliberează solicitantului certificatul de producător de activităţi rurale care atestă deţinerea gospodăriei rurale şi că poate prezenta activităţi rurale în cadrul programului.
	Art.2.- (1) Participarea gospodăriilor ţărăneşti în cadrul Programului se realizează pe baza declaraţiei de înregistrare depusă la primărie şi a certificatului de producător de activităţi rurale emis de primărie.
Autor amendament

Vela Ion-Marcel – deputat PNL

 (2) Nemodificat

(3) Declaraţia prevăzută la alin.(2) se înscrie în Registrul local al producătorilor de activităţi rurale, constituit în format digital la nivelul primăriei, compatibil cu platforma electronică naţională prevăzută la art.4.
(4) După înregistrarea declaraţiei, primăria eliberează solicitantului certificatul de producător de activităţi rurale care atestă deţinerea gospodăriei ţărăneşti, precum şi informațiile prevăzute la alin.(2).

Autori amendament

Vela Ion-Marcel – deputat PNL

Comisia pentru agricultură


	Pentru unitate terminologică,
Pentru corelare cu modificarea adusă la marginal 3.

Pentru precizia trimiterii, 
Pentru unitate terminologică

Pentru unitate terminologică, 
Pentru corectitudinea redactării



	5. 
	Capitolul II

Activităţi cuprinse în Programul Viaţa la ţară
	Se elimină
	Pentru respectarea normelor de tehnică legislativă

	6. 
	Art.3.- (1) Se consideră activităţi eligibile în cadrul Programului Viaţa la ţară:
a) activităţi agricole şi artizanale;

b) obiceiuri tradiţionale;

c) activităţi de cunoaştere a ecosistemelor naturale.
(2) Lista detaliată a activităţilor de la alin.(1) este prezentată pe Platforma naţională Viaţa la ţară.
	Art.3.- (1) Se consideră activităţi eligibile în cadrul Programului:

a) - c) Nemodificat

(2) Lista detaliată a activităţilor prevăzute la alin.(1) este prezentată pe Platforma electronică naţională Viaţa la ţară.
	Pentru unitate terminologică

Pentru unitate terminologică

	7. 
	Capitolul III

Platforma națională online Viața la țară
	Se elimină
	Pentru respectarea normelor de tehnică legislativă

	8. 
	Art.4.- (1) Pentru derularea şi susţinerea Programului Viaţa la ţară, Ministerul Agriculturii şi Dezvoltării Rurale dezvoltă o platformă electronică naţională denumită Viaţa la ţară.
(2) Operaţionalizarea şi administrarea platformei sunt realizate de către un operator privat, desemnat în baza unei licitaţii publice organizate de Ministerul Agriculturii şi Dezvoltării Rurale.
	Art.4.- (1) Pentru derularea şi susţinerea Programului, Ministerul Agriculturii şi Dezvoltării Rurale dezvoltă o platformă electronică naţională denumită Viaţa la ţară.
(2) Nemodificat
	Pentru corelare cu modificarea adusă la marginal 3.



	9. 
	Art.5.- Platforma online Viaţa la ţară asigură:

a) înscrierea gospodăriilor participante şi includerea acestora pe activităţi agricole şi tradiţionale, judeţe şi regiuni geografice;

b) prezentarea activităţilor prevăzute la art.3 alin.(1) şi descrierea practicilor agricole specifice;

c) vizibilitatea publică şi promovarea internaţională;

d) disponibilitatea perioadei de vizitare şi costurile prezentării activităţii tradiţionale pentru fiecare gospodărie înscrisă în Programul Viaţa la ţară;

e) posibilitatea rezervării şi plăţii online a serviciilor;

f) încasarea de la vizitatori a contravalorii serviciilor de prezentare, la care se adaugă comisionul de intermediere al operatorului privat conform caietului de sarcini şi viramentul ulterior către persoana fizică înscrisă în Programul Viaţa la ţară;

g) monitorizarea şi transparenţa veniturilor realizate de către beneficiarii înscrişi în program pentru ANAF şi transmiterea situaţiilor financiare către autorităţile locale din zona de competenţă.
	Art.5.- Platforma electronică naţională Viaţa la ţară asigură:
a) înscrierea gospodăriilor ţărăneşti participante şi includerea acestora pe activităţi agricole şi tradiţionale, judeţe şi regiuni geografice;

b) Nemodificat
c) Nemodificat
d) disponibilitatea perioadei de vizitare şi costurile prezentării activităţii tradiţionale pentru fiecare gospodărie țărănească înscrisă în Program;

e) Nemodificat;

f)  încasarea de la vizitatori a contravalorii serviciilor de prezentare, la care se adaugă comisionul de intermediere al operatorului privat conform caietului de sarcini şi viramentul ulterior către persoana fizică înscrisă în Program;

g) monitorizarea şi transparenţa veniturilor realizate de către beneficiarii înscrişi în program pentru Agenția Națională de Administrare Fiscală şi transmiterea situaţiilor financiare către organul fiscal competent.

Autor amendament

Vela Ion-Marcel – deputat PNL


	Pentru unitate terminologică
Pentru unitate terminologică

Pentru corelare cu modificarea adusă la marginal 3.,
Pentru unitate terminologică

Pentru unitate terminologică

Clarificarea intenției de reglementare cu privire la natura situațiilor financiare care se transmit și autoritatea locală către care se transmit informațiile, respectiv organul fiscal competent, pentru a nu se înțelege autoritatea administrației publice locale, 

Pentru respectarea

normelor de tehnică legislativă

	10. 
	Capitolul IV

Regim fiscal şi administrativ
	Se elimină
	Pentru respectarea normelor de tehnică legislativă

	11. 
	Art.6.- (1) Veniturile realizate în baza activităţilor Programului Viaţa la ţară reprezintă venituri din activităţi independente pentru care venitul net anual se determină pe baza normelor de venit, conform prevederilor Legii nr.227/2015 privind Codul fiscal, cu modificările şi completările ulterioare.

(2) Prin derogare de la dispoziţiile art.69 alin.(2) din Legea nr.227/2015, cu modificările şi completările ulterioare, nivelul normelor anuale de venit, pe categorii de localităţi, în funcţie de amplasamentul gospodăriei rurale, precum şi coeficienţii de corecţie a acestora se stabilesc prin ordin al ministrului agriculturii şi dezvoltării rurale.

(3) Ministerul Agriculturii şi Dezvoltării Rurale, prin structurile subordonate, transmite, anual, Agenţiei Naţionale de Administrare Fiscală, nivelul normelor anuale de venit şi coeficienţii de corecţie a acestora, în cursul trimestrului IV, dar nu mai târziu de data de 30 noiembrie a anului anterior celui în care urmează să se aplice.
	Art.6.- (1) Veniturile realizate de persoanele fizice în baza activităţilor Programului reprezintă venituri din activităţi independente pentru care venitul net anual se determină pe baza normelor de venit, conform prevederilor Legii nr.227/2015 privind Codul fiscal, cu modificările şi completările ulterioare.

Autor amendament

Vela Ion-Marcel – deputat PNL

(2) Prin derogare de la dispoziţiile art.69 alin.(2) din Legea nr.227/2015, cu modificările şi completările ulterioare, nivelul normelor anuale de venit, pe categorii de localităţi, în funcţie de amplasamentul gospodăriei țărănești, precum şi coeficienţii de corecţie a acestora se stabilesc prin ordin comun al  ministrului agriculturii și dezvoltării rurale şi ministrului finanțelor.

Autori amendament

Vela Ion-Marcel – deputat PNL

Barbu Florin-Ionuţ – deputat PSD
(3) Nemodificat
	Având în vedere că regimul fiscal propus la art. 6 vizează veniturile realizate de persoanele fizice, pentru eliminarea confuziei este necesar ca alin.(1) al art.6 să se completeze cu referința la categoria de persoane vizată,
Pentru corelare cu modificarea adusă la marginal 3.

Pentru unitate terminologică, 

Pentru a cuprinde ambele autorități implicate în aplicarea Legii


	12. 
	Capitolul V

Sprijin şi promovare
	Se elimină
	Pentru respectarea normelor de tehnică legislativă

	13. 
	Art.7.- Statul sprijină gospodăriile participante prin:

a) elaborarea
de
ghiduri
de
bune
practici
 pentru promovarea activităţilor agricole;

b) cursuri gratuite de instruire în domeniul prezentării practicilor agricole tradiţionale şi de protejare a mediului înconjurător;

c) programe de finanţare pentru cursuri de conservare a ecosistemelor tradiţionale şi rezilienţă culturală şi socială a zonelor rurale.
	Art.7.- Statul sprijină gospodăriile țărănești participante prin:

a) – c) nemodificat 
	Pentru unitate terminologică



	14. 
	Art.8.- Programul Viaţa la ţară este integrat în campaniile naţionale şi internaţionale de promovare agroturistică a României.
	Art.8.- Programul este integrat în campaniile naţionale şi internaţionale de promovare agroturistică a României.
	Pentru corelare cu modificarea adusă la marginal 3.

	15. 
	Capitolul VI

Dispoziţii finale
	Se elimină
	Pentru respectarea normelor de tehnică legislativă

	16. 
	Art.9.- Normele metodologice de aplicare a prezentei legi se aprobă, la inițiativa Ministerului Agriculturii şi Dezvoltării Rurale, prin hotărâre a Guvernului în termen de 90 de zile de la publicarea legii în Monitorul Oficial al României, Partea I.
	Art.9.- (1) Normele metodologice de aplicare a prezentei legi se aprobă, la propunerea Ministerului Agriculturii şi Dezvoltării Rurale, prin hotărâre a Guvernului în termen de 90 de zile de la data publicării legii în Monitorul Oficial al României, Partea I.

(2) Dezvoltarea și operaționalizarea platformei electronice naționale Viața la țară prevăzută la art.4 alin.(1) se efectuează în termen de 6 luni de la data publicării în Monitorul Oficial al României, Partea I, a prezentei legi.

Autor amendament

Vela Ion-Marcel – deputat PNL

	Pentru respectarea normelor de tehnică legislativă
Pentru ca măsura să fie aplicabilă trebuie introdus un termen până la care să fie funcțională platforma dezvoltată de MADR

	17. 
	
	Art.10. - Prin derogare de la prevederile art.4 din Legea nr. 227/2015, cu modificările şi completările ulterioare, prevederile art.6 se aplică începând cu veniturile anului fiscal următor celui publicării în Monitorul Oficial al României, Partea I, a prezentei legi.

Autor amendament

Vela Ion-Marcel – deputat PNL


	Ținând cont de caracterul anual al veniturilor realizate de persoanele fizice din activități independente, precum și de necesitatea actualizării Declarației unice privind impozitul pe venit şi contribuțiile sociale datorate de persoanele fizice, se impune introducerea unui articol privind aplicarea dispozițiilor art.6 cu veniturile anului următor publicării legii, în corelare și cu data de la care devine operațională platforma dezvoltată de MADR, fără de care nu poate funcționa Programul

